আদনানি আরব
আদনানি আরব প্রাচীন আরবের একটি বংশগত সম্প্রদায়। আরব বংশলতিকা ঐতিহ্য অনুযায়ী আদনানিরা “আরবায়িত আরব” যারা আদনানের বংশধর। আদনান ছিলেন নবী ইসমাইল (আ) এর সরাসরি বংশধর। ইসমাইল (আ) এর শৈশবাবস্থায় তার মা হাজেরা (আ) সহ মক্কায় আসার পর দক্ষিণের কাহতানি আরবরা মক্কায় এসে বসতি স্থাপন করেছিল। আদনান নবী ইসমাইল (আ) এর সরাসরি বংশধর হওয়ায় আদনানিরা নবী ইবরাহিম (আ) এর বংশধর। শেষ নবী মুহাম্মদ (সা) আদনানি আরব ছিলেন।